जनसंख्या के नए आंकड़ों के अनुसार जापान की जनसंख्या में 65 साल से ज़्यादा उम्र के लोग 25.6 फ़ीसदी हैं जबकि 14 साल से कम उम्र के बच्चों का अनुपात पहले से गिर कर कुल जनसंख्या का सिर्फ़ 13 फ़ीसदी रह गया है.जापान की कुल आबादी 12 करोड़ 70 लाख है.जापान में 65 साल से ज़्यादा आयु के लोगों की संख्या तीन करोड़ से ज़्यादा है जो आबादी का 25.6 फीसदी हैं.इसी तरह जापान में 14 या उससे कम उम्र के बच्चों की संख्या एक करोड़ साठ लाख है जो पिछले साल के मुक़ाबले में एक लाख 60 हज़ार कम है.ताज़ा आंकड़ों के अनुसार जापान की आबादी में बुजु्र्गों का हिस्सा सबसे ज़्यादा है. एक अनुमान के अनुसार अगर जापान में जनसंख्या का मौजूदा रुझान जारी रहा तो साल 2060 तक जापान की आबादी में 65 साल से ज़्यादा आयु के लोगों की संख्या 40 फ़ीसदी तक हो सकती है.जापान की जनसंख्या में बीते तीन दशकों में लगातार कमी आ रही है. जापान में पहली बार वहां लंबे अरसे से रहने वाले विदेशी लोगों की भी जनगणना की गई.पिछले साल जापान के फुकुशिमा में हुए परमाणु हादसे के कारण वहां विदेशियों की संख्या में भी कमी आ रही है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)